Борис Младенов-Young
Не ползвай в болницата асансьора!…

chitanka.info

Не ползвай в болницата асансьора!

Надявам се, че си съвсем наясно,

че той придвижва главно болни хора

и да пътуваш с него е опасно.

Представяш ли си там да кихне болен?

Затворени в това пространство тясно

и както си без маска с нос оголен

какво ще стане с теб тогаз? Ужасно!

Все нещо непременно ще те спипа —

реална е подобен род угроза,

при най-добрия случай ще е грипа,

в най-лошия — Pneumonia crouposa[1].

A стълбите са бавни безусловно,

но качването е по-здравословно!

Сидни, Австралия — 2016 г.

[1] Pneumonia crouposa — крупозна пневмония ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.